# ھایاوۆ میازاکی

| ھایاو میازاکی |
| --- |
| 宮崎 駿 |
| لەدایکبوون |  (١٩٤١-٠١-٠٥) ٥ی کانوونی دووەمی ١٩٤١ بوونکیۆ، تۆکیۆ، ئیمپڕاتیۆرییەتی ژاپۆن |
| ناوەکانی تر | * سابووروو ئاکیتس (秋津 三朗)
* تسووتۆمووتێرووکی (照樹 務)
 |
| خوێندنگە | زانکۆی گاکووسووین |
| پیشە | * ئەنیمەیتەر
* فیلمساز
* سیناریۆنووس
* نووسەر
* مانگاکا
 |
| چالاکبوون | ١٩٦٣–ئێستا |
| خاوەنکار | * تۆێی ئەنیمەیشن (١٩٦٣–١٩٧١)
* ئەی-پڕۆ (١٩٧١–١٩٧٣)
* زووییۆ ئەیزۆ (١٩٧٣–١٩٧٥)
* نیپۆن ئەنیمەیشن (١٩٧٥–١٩٧٩)
* تۆکیۆ مۆڤی سینسا (١٩٧٩–١٩٨٢)
* تۆپکڕافت (١٩٨٢–١٩٨٥)
* ستۆدیۆکانی گێبڵی (١٩٨٥–ئێستا)
 |
| ھاوسەر | ئاکێمی ئۆتا (ھاوسەرگیری ١٩٦٥) |
| مناڵ(ەکان) | * گۆرۆ میازاکی
* کێسکێ میازاکی
 |
| باوان | * کاتسووجی میازاکی (باوک)
 |
| خزمەکان | دایسکێ تستسمی (خوشکەزا یان برازا) |

**ھایاوۆ میازاکی** (宮崎 駿، میازاکی ھایاۆ، لەدایکبووی ٥ی کانوونی دووەمی ١٩٤١ لە تۆکیۆ) دەرھێنەر، بەرھەمھێنەر، دروستکەری ئەنیمێ، سیناریۆنووس، نووسەر، مانگاکا، و دامەزرێنەری ستۆدیۆکانی گێبڵیە. لە ساڵی ١٩٤٤ بەھۆی شەڕی نێوان ئەمریکا و ژاپۆن دەچێتە شارۆچکەی کانۆما واتە بەشێکی ژیانی لەنێو شەڕدا بووە. ھەر لەبەر ئەمەش کاردانەوەیەکی تەواوی لە بەرھەمەکانیدا ھەیە. لە ساڵی ١٩٦٣ لەزانکۆی گاکوشاین بەشی ئابوری و زانستی سیاسی تەواو دەکات، بەڵام لەگەڵ ئەو بەشەشدا جارو بار لەکاتی پشووەکاندا سەردانی کۆلێجی ئەدەبیاتی منداڵان دەکات و حەزێکی زۆری بۆ ئەو بەشە دەبێت. لە ساڵی ١٩٦١ بووەتە ئەندام لە کۆمپانیای تۆئی تۆوگا و پاشان چەند کۆمپانییایەکی تر دەگۆڕیت و لەیەکەم بەرھەمی ئەنیمیدا وەک دەرھێنەرو وێنەکێش و نووسەر بەشداری دەکات ناوبانگێکی تەواو لەسەدەکانی پێشوودا و تائێستەش بۆ خۆی مسۆگەر دەکات، کە ئەویش (کۆنان کوڕەکەی دواڕۆژ) (کە بە عەدنان و لینا ناسراوە لە وڵاتانی ڕۆژھەڵاتی ناوەڕاست) لە ساڵی ١٩٧٨ بەرھەمدەھێنێت. لە دواتر لەلایەن چەند کۆمپانییایەکی زەبەلاحی جیھانییەوە گرێبەستی لەگەڵدا دەکرێت وەک کۆمپانیای واڵت دیزنی پیکچەرز و وارنەر برۆس. پاشان بە ھاوکاری چەند ھاوڕێیەکی ستۆدیۆیەکی تایبەت بە بواری ئەنیمی لە تۆکیۆ دادەمەزرێنن بە ناوی (ستۆدیۆی گێبڵی) کە ساڵانە یەک بەرھەمی فیلمی ئەنیمی بەرھەمدەھێنن و بۆ زۆرێک لە زمانەکانی جیھان وەردەگێڕدرێن و خەڵاتی جیھانییان پێدەبەخشرێت. ھایاو میازاکی خانەوەداکەشی ھەمان ڕێچکەی ئەمیان گرتووە، (گۆرۆ میازاکی) کە کوڕە گەورەیەتی شوێنی باوکی گرتووەتەوە. لە مانگی ٨ ی ٢٠١٣ ھایاو لە میدیاکانەوە بڵاوی کردەوە کە دواکاری فیلمی
(ھەستانەوەی زریان) ە و پاش ئەوە خانەنەنشین دەکرێت و کار ناکات، ئەمەش نیگەرانییەکی یەکجار زۆری لەلای ھەوادارانی دروست کرد. بەڵام لە ساڵی ٢٠١٩ ڕایگەیان کە نیازی بەرھەمھێنانی فیلمێکی تری ئەنیمییە بە ناوی؟How Do You Live (چۆن دەژیت؟)

## لە کارە دیارەکان

* کۆنان کوڕەکەی دواڕۆژ (عەدنان و لینا)، ١٩٧٨
* ناسیکا. شازادەی دۆڵی با، ١٩٨٤
* قەڵایەک لە ئاسمان، ١٩٨٦
* تۆتۆرۆی دراوسێم، ١٩٨٨
* کیکی بۆ کاری گەیاندن، ١٩٨٩
* پۆرکۆ ڕۆسۆ، ١٩٩٢
* شازادە مۆنۆنۆکی، ١٩٩٧
* ڕووحە ڕفێنراوەکە، ٢٠٠١ (خەڵاتی ئۆسکاری بەدەستھێناوە)
* قەڵا جووڵاوەکەی ھاوڵ، ٢٠٠٤
* پۆنیۆ لەسەر ڕووی دەریا، ٢٠٠٨
* ھەستانەوەی زریان، ٢٠١٤
* بۆرۆی کرم، ٢٠١٨
* چۆن دەژیت؟ (کوڕەکەو هیرۆنەکە) ٢٠٢٣

## کارەکانی تری ستۆدیۆکانی گێبڵی

Studio Ghibli - 株式会社スタジオジブ

* Grave of the Fireflies
* Only Yesterday
* Pom Poko
* Whisper of the Heart
* My Neighbors the Yamadas
* The Cat Returns
* Tales from Earthsea
* Arrietty
* From Up on Poppy Hill
* Ocean Waves
* The Tale of Princess Kaguya
* when marnie was there

## سەرچاوەکان

* بەشداربووانی ویکیپیدیا، «Hayao Miyazaki»، ویکیپیدیای ئینگلیزی. سەردان لە ١٨ی ئایاری ٢٠٢٠.

* دەروازەی ژیاننامە
* دەروازەی ژاپۆن
* دەروازەی ئەنیمێ و مانگا
* دەروازەی فێمینیزم
* دەروازەی تۆکیۆ
* دەروازەی فیلم
* دەروازەی ھونەرەکان